**ΡΗΜΑΤΑ ΔΕΥΤΕΡΗΣ ΣΥΖΥΓΙΑΣ**

**Δεύτερη τάξη**

|  |  |  |
| --- | --- | --- |
| 2. Παθητική φωνή | | |
| Το ρήμα «κοιμούμαι-άμαι» | | |
| Ενεστώτας | | Παρατατικός |
| Οριστική | Υποτακτική  (να, όταν, για να, …) | Οριστική |
| κοιμ**ούμαι, -άμαι** | κοιμ**ούμαι, -άμαι** | κοιμ**όμουν** |
| κοιμ**άσαι** | κοιμ**άσαι** | κοιμ**όσουν** |
| κοιμ**άται** | κοιμ**άται** | κοιμ**όταν** |
| κοιμ**ούμαστε** | κοιμ**ούμαστε** | κοιμ**όμαστε** |
| κοιμ**άστε** | κοιμ**άστε** | κοιμ**όσαστε** |
| κοιμ**ούνται** | κοιμ**ούνται** | κοιμ**όνταν ή** κοιμ**ούνταν** |

**Παρατηρήσεις:**

1. Τα ρήματα της **δεύτερης τάξης** της **δεύτερης συζυγίας** στην παθητική φωνή σχηματίζονται όπως και στην πρώτη τάξη. Εξαίρεση αποτελεί ο ενεστώτας της οριστικής και υποτακτικής και ο παρατατικός της οριστικής, που κλίνεται όπως φαίνεται παραπάνω.

**Σημειώσεις:**

α. Το πρώτο ενικό πρόσωπο του ενεστώτα της οριστικής σχηματίζεται και με την κατάληξη **-άμαι:**

κοιμ**ούμαι** και κοιμ**άμαι**

λυπ**ούμαι** και λυπ**άμαι**

β. Το τρίτο πληθυντικό πρόσωπο του παρατατικού της οριστικής σχηματίζεται και με την κατάληξη **-ούνταν** ή **-όντουσαν:**

κοιμ**όνταν** και κοιμ**ούνταν** ή κοιμ**όντουσαν**

λυπ**όνταν** και λυπ**ούνταν** ή λυπ**όντουσαν**

*Καλό διάβασμα !*